Public procurement notice: Contract Award Notice
Published: 2019-08-23
Buyer: Δήμος Αθηναίων
Country: GR
Contract type: Works
Procedure: Open procedure
CPV classification: 45233000: Construction work for highways and roads
Estimated value: 10839005.15 EUR
Award criteria: Lowest price

Technical requirements: Građevinski radovi, građevinski radovi na temelju i građevinski radovi na površinskom sloju autocesta, cesta
Ίδρυση και λειτουργία Σταθμού Μεταφόρτωσης Απορριμμάτων (ΣΜΑ). Τα απορριμματοφόρα θα εκφορτώνουν σε ειδικά ημιρυμουλκούμενα containers, σε διαφορετικές διατάξεις για τη μείωση του χρόνου μεταφοράς των απορριμμάτων, της όλης κυκλοφορίας των απορριμματοφόρων οχημάτων και συνεπώς του ενεργειακού αποτυπώματος σε CO2.
Το έργο θα βοηθήσει να αυξηθεί ο όγκος απορριμμάτων που δέχονται οι χωματερές χάρη στη συμπίεση και θα εκφορτώνονται «πράσινα απορρίμματα» από τα απορριμματοφόρα σε ειδικό χώρο του ΣΜΑ.
Ο χώρος που θα φιλοξενήσει τον ΣΜΑ είναι έκτασης 19 029,61 m2 και βρίσκεται σε ιδιόκτητο ακίνητο (εντός σχεδίου πόλεως) του ΕΔΣΝΑ, εντός των διοικητικών ορίων του Δήμου Αιγάλεω.
Κύριος του έργου είναι ο ΕΔΣΝΑ, προϊσταμένη και Αναθέτουσα αρχή για την κατασκευή του ΣΜΑ είναι ο Δήμος Αθηναίων. Η ποσότητα των απορριμμάτων που θα δέχεται ανέρχεται στους 400tn ημερησίως (300tn από τον Δήμο Αθηναίων και 100tn από τον Δήμο Αιγάλεω).
Ο Δήμος Αθηναίων αναθέτει στην Ανάδοχο Εταιρεία «ΗΛΕΚΤΩΡ Α.Ε.» την κατασκευή του Έργου «Ίδρυση σταθμού μεταφόρτωσης απορριμάτων (ΣΜΑ) Αθήνας και όμορων Δήμων στον Ελαιώνα (Δυτική Αττική)».
Το Έργο αφορά στην μελέτη - κατασκευή και παράδοση σε πλήρη λειτουργία, ενός Σταθμού Μεταφόρτωσης Απορριμμάτων (Σ.Μ.Α.) στην περιοχή Ελαιώνα Αττικής, σε οικόπεδο έκτασης είκοσι (20) περίπου στεμμάτων, ιδιοκτησίας του Κυρίου του Έργου, το οποίο ευρίσκεται μεταξύ των Λ. Κηφισού και των οδών Αγ. Άννης και Σαλαμινίας, στην περιοχή του Ελαιώνα Αττικής, στα διοικητικά όρια του Δήμου Αιγάλεω.
Ο Ανάδοχος υποχρεούται στην μελέτη και κατασκευή του Έργου σύμφωνα με τα οριζόμενα στον Ν. 3669/08. Ο Ανάδοχος πρέπει να εκτελέσει το Έργο, σύμφωνα με τους κανόνες της τέχνης και σύμφωνα με τις διατάξεις της Διακήρυξης του Έργου και των λοιπών Συμβατικών Τευχών, καθώς και με τα σχέδια της μελέτης (Οριστικής και Μελέτης Εφαρμογής), όπως αυτή θα υποβληθεί από τον Ανάδοχο και θα εγκριθεί από την Υπηρεσία.
Ο Ανάδοχος είναι υπεύθυνος για την εξεύρεση, πρόσληψη και κινητοποίηση, σύμφωνα με τις κείμενες διατάξεις, όλου του προσωπικού που απαιτείται για την εκπλήρωση των συμβατικών του υποχρεώσεων, εργατοτεχνικού, επιστημονικού ή άλλου ημεδαπού ή αλλοδαπού, καθώς και για την παροχή σε αυτό των μέσων, εργαλείων κλπ για την άσκηση των καθηκόντων του. Σχετικά ισχύουν τα οριζόμενα στο άρθρο 37 του Ν. 3669/08.
Ο Ανάδοχος υποχρεούται να τηρεί την ισχύουσα νομοθεσία σε ότι αφορά τις αμοιβές του προσωπικού, την πληρωμή ασφαλιστικών εισφορών και λοιπές οικονομικές υποχρεώσεις του προς το δημόσιο, καθώς και την ασφαλιστική κάλυψη του Έργου, περιλαμβανομένων και των μελετών, σύμφωνα με όσα ορίζονται στο άρθρο 14 της Ε.Σ.Υ.
Κατά τα άλλα αναφορικά με τις υποχρεώσεις του Αναδόχου, το εργατικό δυναμικό και λοιπό προσωπικό του Αναδόχου, ισχύουν τα οριζόμενα στα άρθρα 4, 6 και 7 της Ε.Σ.Υ., αντιστοίχως, οι δε ευθύνες του Αναδόχου ορίζονται περαιτέρω στο άρθρο 13 της Ε.Σ.Υ.
Ο Ανάδοχος θα υποβάλλει τις μελέτες και έρευνες που προβλέπονται στην παρ. 1.7 της Ε.Σ.Υ. Οι εγκρίσεις των υποβαλλομένων μελετών ή/και αποτελεσμάτων ερευνών θα γίνονται, υπό την προϋπόθεση επαρκούς πληρότητας και ορθότητας αυτών, μετά από έλεγχο, εντός προθεσμίας ενός (1) μηνός από την υποβολή τους, λαμβάνοντας υπόψη και το διατιθέμενο, από το χρονικό προγραμματισμό του Έργου, χρόνο.
Ο Ανάδοχος υποχρεούται να εκτελεί το Έργο με ασφαλή τρόπο και σύμφωνα με τους Νόμους, Διατάγματα, Αστυνομικές και λοιπές διατάξεις και τις οδηγίες της Υπηρεσίας, που αφορούν στην υγιεινή και ασφάλεια των εργαζομένων.
Ο Ανάδοχος οφείλει να λαμβάνει τα επιβαλλόμενα, για κάθε περίπτωση, μέτρα ασφαλείας, για την πρόληψη οποιουδήποτε ατυχήματος και οποιασδήποτε ζημιάς κατά τη διάρκεια εκτέλεσης του Έργου. Για ατυχήματα και θέματα πρόληψης ισχύουν τα οριζόμενα στο άρθρο 7.6. της Ε.Σ.Υ.
Υπ’ αριθμ. 801/2012 Α.Δ.Σ. αποφάσισε την ;ίδρυση και λειτουργία ΣΜΑ σε χώρο του ΕΔΣΝΑ στην περιοχή του Ελαιώνα για την εξυπηρέτηση των Δήμων Αθηναίων και Αιγάλεω.


Winner: ΗΛΕΚΤΩΡ Ανώνυμος Εταιρεία Ενεργειακών και Περιβαλλοντικών Εφαρμογών
Award value: 10839005.15
Number of bids: 7